
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 73Em/3/2024 1224201865 17. 09. 2024 JUDr. Emília Kosturková ECLI:SK:MSBA2:2024:1224201865.2
Uznesenie Mestský súd Bratislava II vo veci starostlivosti súdu o maloleté deti: R. J., nar. XX.XX.XXXX, E. J., nar. XX.XX.XXXX, zastúpené kolíznym opatrovníkom: Úrad práce, sociálnych vecí a rodiny Bratislava, so sídlom Vazovova 7/A, Bratislava, deti rodičov: matka - Y. O., nar. XX.XX.XXXX, bytom O. X, L., t. č. L. XX, L., otec - V. J., nar. XX.XX.XXXX, bytom O. X, L., zastúpený: ADVOKAT-S, spol. s.r.o., so sídlom Konventná 9, Bratislava, o návrhu otca na výkon rozhodnutia, takto rozhodol: I. Súd konanie zastavuje. II. Žiaden z účastníkov nemá nárok na náhradu trov konania. odôvodnenie: 1. Návrhom, doručeným súdu dňa 13.06.2024, sa otec domáhal výkonu rozhodnutia - uznesenia (neodkladného opatrenia) Okresného súdu Bratislava IV č. k. 25P/24/2021-52 zo dňa 23.03.2021, ktorým súd zveril maloleté deti do striedavej osobnej starostlivosti oboch rodičov. 2. Na informatívnom stretnutí rodičov, ktoré sa konalo na tunajšom súde dňa 27.08.2024, otec vzal späť návrh na začatie konania, s čím matka vyjadrila súhlas. 3. Podľa § 29 ods. 1 Civilného mimosporového poriadku (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. V nadväznosti na späťvzatie návrhu na začatie konania súd výzvou zo dňa 02.09.2024, doručenou kolíznemu opatrovníkovi maloletých detí dňa 12.09.2024, doručil kolíznemu opatrovníkovi späťvzatie návrhu na začatie konania a súčasne ho vyzval, aby v lehote 10 dní od doručenia výzvy uviedol, či so späťvzatím návrhu súhlasí. 6. Podaním zo dňa 16.09.2024 kolízny opatrovník oznámil súdu, že k späťvzatiu návrhu na začatia konania nemá námietky. 7. Vzhľadom na vyššie uvedené skutočnosti súd, s poukazom na vyššie citované zákonné ustanovenia, rozhodol tak, že konanie zastavil. 8. O trovách konania súd rozhodol podľa ustanovenia § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak.
Poučenie: Proti tomuto uzneseniu je prípustné odvolanie v lehote 15 dní od doručenia uznesenia na súde, proti ktorého uzneseniu smeruje. Odvolanie môže podať strana, v ktorej neprospech bolo rozhodnutie vydané. Odvolanie len proti odôvodneniu rozhodnutia nie je prípustné. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

